Diversi saċerdoti Maltin f'Awwissu 2002 qed ifakkru l-Ġublew tad-Deheb ta' l-Ordinazzjoni tagħhom. Kien l-E.T. Rev.ma Mons. Arċisqof Mikiel Gonzi li, numru ta' djakni Maltin, ordnalhom saċerdoti biex iservu l-poplu ta' Alla f'dawn il-gżejjer. Uħud minnhom ma għadhomx magħna, għax għaddew għal ħajja oħra. Fost il-grupp kien hemm tnejn li hawn Birkirkara konna nafuhom ħafna; wieħed minnhom li għadu ħaj; hu Dun Ġwann Bugeja, li qatta' ż-żgħożija tiegħu jaħdem mat-tfal u żgħażagħ fil-Mużew ta' Sqaq Nannuwa. Wara li ċċelebra fil-Bażilka l-Ewwel Quddiesa tiegħu mar jaħdem fil-parroċċa ta' San Bastjan Ħal'Qormi. F'isem il- parroċċa nixtiequlu Ad Multos Annos. Sieħbu kien il-Karkariż Dun Manwel Grech, li sa mewtu ħadem fil-limiti tal-Parroċċa tagħna. Iben Ġużeppi u Francesca Bezzina IA twieled fit-28 ta' Jannar 1924, (A B. familja mdaqqsa. Meta beda . jittarfar beda jattendi l-iskola primarja u aktar tard daħal fl-iskola tal-Freres biex iħejji ruħu għad-dħul ta' l-iskola ta' l-Ammiraljat u jgawdi l-benefiċċji kollha ta' l-apprendistat. Iżda Leli kif konna nsibuh sa minn ċkunitu flimkien ma' ħuħ, erba snin akbar minnu, kienu abbatini fil- Kolleġġjata. Kien hemm serjeta' kbira fost l-abbatini, u ma kienx barra minn loku li fihom nibtet il- mix-Xellug għal-lemin: Kan. Emanwel Grech, vokazzjoni. A. Mallia Borg u Kan. li Leli ħass bis-serjeta' s-sejħa għas- saċerdozju u ddeċieda li jirfes l-għatba tas-Seminarju l-Furjana. Kuġinuh ukoll Ġianni Grech, kien qabad din il-linja li aktar tard qabbditu t-triq tan-novizjat mal-Kumpannija ta' Ġesu'. It-tħejjija ta' Leli fis-Seminarju Minuri saret ukoll fi żmien it-tieni gwerra dinjija. Diversi studenti Karkariżi konna nirritornaw wara tmiem il-lezzjonijiet sa Birkirkara bil-mixi. F'dawk il-jiem konna ninżlu fix-xelters waqt il-lezzjonijiet ta' l-iskola. Darba minnhom waqgħet bomba li fetħet il-ġibjun tal-bitħa tas-Seminarju. Wara li kellhom jieqfu l-lezzjonijiet, l-għalliema kienu jibgħatulna l-homework. Konna niltaqgħu bħala grupp f'dar Leli fi Triq Bwieraq, u naħdmu l-homework għandu qabel nibgħatuh bil-posta. Fi tmiem il-gwerra, Leli kompla l-istudji tiegħu, libes is-suttana u beda jieħu l-Ordnijiet Minuri Bażilka Elenjana sentejn biss wara li dana t-tempju ġie mgħolli għad-dinjita' ta' Bażilka mill- Papa Piju XII. Kien f'dik il-ħabta meta minn Ruma ħareġ id-digriet uffiċjali tar-ripristinu tal- — Ġuspatronat, mate l-Karkariżi ħadu nifs ġdid wara tant snin privi mill-festi esterni. Dun Manwel beda jagħti s-sehem tiegħu mhux bħala abbati, iżda bħala Ministru ta' Alla. Ingħatatlu s-setgħa li jqarar it-tfal u ħejja ruħu għall-eżamijiet tal-Qrar tal-kbar, skond id-drawwa taż- żmien. Il-Knisja riedet li l-qassisin ġodda jżommu ruħhom aġġornati fl-istudji, għalhekk kien ikollhom l-eżamijiet tal-Quadriennali (sa erba snin wara li jqaddsu). F'Novembru tas-sena 1954, Dun Karm Sciberras li kien ċerimonier tal-Bażilka u Assistent Ekklesjastiku tal-Fergħa Ġuvintur Ċirkolu Azzjoni Kattolika, suċċessur ta' Dun Wistin Grech MSSP, sar Kappillan Ħal Balzan. Dun Manwel ġie nominat Ċerimonier tal-Kapitlu, Kappillan tal-Kor u Assistent Ekklesjastiku tac-Cirkolu San Pietru, kariga li Leli baqa' jokkupa sal-1957 meta għaddiet għand il-Kan. Dun Manwel qabad il-karriera ta' għalliem kemm fil- primarja tal-Gvern kif ukoll mal-Freres u għal perjodu fil-Kulleġġ ta' San Alwiġi. Iżda donnu li din il-missjoni ma kienx maqtugħ għaliha. Għalhekk seta' jiddedika aktar enerġija u ħin għall-ħidma pastorali, bħal qrar, tqarbin tal-morda, assoċjament jew sehem f'funerali u l- quddies tal-ħin, x'aktarx f'ħin kmieni. Kienu għaddew diversi snin minn mindu l-Kolleġġjata kien ikollha kanonċi ġodda. Fil-fatt kien hemm ħames kanonikati battala. Dun Manwel irsista biex ma jibqax dan il-vojt meta f'Birkirkara kien hemm qassisin biżżejjed. Infatti kien fl-1956 meta l-Kapitlu Elenjan eżerċita d-dritt tiegħu, sanċit minn Bolla Papali, u għażel l-erba kanonikati battala tal-Fondazzjoni Filipppina, fosthom lil Dun Manwel innifsu u dak tal-Fondazzjoni ta' Dun Perin Borg. Il-poplu għamlilhom festa kbira bis-sehem taż-żewġ baned infushom. Il-Kanonku Grech issa seta' jagħti sehemu għall-akbar ġieħ tal-Kolleġġjata. Bdew jiġu assenjati lilu diversi karigi ta' responsabilta', prokuri ta' altari u xejn anqas dik tal-Mensa Kapitulari ta' Dun Filippu Borgia, li tant mexxa 'l quddiem. Kien iżomm ruħu infurmat bid-dokumenti kollha li għandhom x'jaqsmu mal-Kolleġġjata li tagħha kien isejjaħ lilu nnifsu difensur fidil, skond il-ġurament li kien ħa fil-pussess tiegħu. Minħabba fil-prokura kellu jiġi f'kuntatt ma' ħafna mies ukoll jekk mhux fil-qasam pastorali, li fih ukoll il-morr tiegħu. L-amministratur irid jagħti kont lil ħaddieħor b'mod responsabli, u għalhekk seta' jħalli l-impressjoni li kien esiġenti. Dun Manwel għadda wkoll xi snin bħala Kappillan Spiritwali tal-Banda Sant'Elena qabel ma din il-kariga għaddiet għand il-Kanonku Vincenz Buhagiar, li dam fiha sakemm miet. Meta tlesta r-restawr tal- Knisja ta' Santa Marija, Dun Manwel kien membru tal-Kummissjoni Kapitulari għar-restawr, meta din reġgħet bdiet tiffunzjona. Hu ġie maħtur Viġendarju, biex f'isem il-Kapitlu joffri s- servizzi pastorali favur il-fidili ta' dik iż-żona li kienu qegħdin jiżdiedu b'ritmu mgħaġġel. Ingħataw bosta plots b'ċens u l-Kapitlu kien irriserva spazju għal abitazzjoni xierqa lil dak li jieħu ħsieb it-tempju. L-ispazju riservat illum jifforma l-art taċ-Centru Pastorali. Quddiem il-Kapitlu, il-ħidma mwettqa minnu kienet meqjusa daqs li kieku qed issir fil-Bażilka nnifisha. Ħafna inizjattivi pastorali kellhom jinbdew, billi dan it-tempju artistiku, il-benniena tal- Kolleġġjata, kien jintuża' biss f'dik il-parti li llum hija s-sagristija, qabel ingħata bidu għar- restawr estensiv, li matulu kemm Dun Manwel kif ukoll il-Kanonku Vinċenz Saliba, taħt id- daqqa ta' l-Imgħallem Abraham Schembri, kellhom kuntatt kbir. Kien jaqbel ħafna mal- Kanonku Saliba li dejjem kellu għajnejh fuqu li jkun is-suċċessur tiegħu bħala l-Prokuratur tal-Bażilka. Meta Dun Manwel warrab, il-kariga ta' Viġendarju għaddiet f'idejn il-Kantur Vincenz Ciappara sakemm din iż-żona saret waħda awtonoma. Semmejt bosta dettalji storiċi dwar l-ambjent u ċ-ċirkostanzi li fihom Dun Manwel qeda l- missjoni saċerdotali tiegħu fil-Parroċċa tagħna u fi ħdan il-Kapitlu. Serva taħt il-Prepostu Emanuel Vella u Ignazju Sciberras Psaila, kif ukoll taħt l-Arċipriet Dun Gużepp Mifsud Bonnici u l-Prepostu attwali l-Kanonku Anton Vella. Dun Manwel m iet wara marda qasira fl-isptar San Luqa nhar l-10 ta' Lulju 1989. Kieku għadu ħaj, hu jingħaqad ma' sħabu ħajjin tal-kors tiegħu jroddu ħajr 'l Alla għal perjodu hekk twil fil-qadi tal-Mulej. Nittamaw li hu jkun isegwihom mis-sema. Aħna li ħdimna miegħu kif ukoll ma' niesu u l-parruċċani li jiftakruh, inżommu t- tifkira tiegħu, waqt li kif hu dmirna, inwegħduh it-talb tagħna.